Ibburdjar: Medcomms Round Malta Race – Xpresso jirbaħ l-unuri IRC Xpresso ta' Sean Borg ħareġ ir-rebbieħ tal-aħħar tellieqa ospitata mir-Royal Malta Yacht Club għal din is-sena -it-tellieqa Medcomms Round Malta Il-kundizzjonijiet tat-temp, li kienu ferm agħar milli mbassar raw erba' dgħajjes biss jispiċċaw it-tellieqa. Il-flotta telqet minn Marsamxett f'riħ li laħaq madwar 27 il-mil nawtiku, madankollu dan inbidel ladarba waslu fil-kosta tal-punent ta' Malta, fejn kellhom jiffaċċjaw irjieħ li jilħqu madwar 45 il-mil nawtiku u mewġ għoli tliet metri. Meta l-Uffiċjal tat-Tellieqa Peter Dimech beda t-tellieqa, kien bidu kompetittiv ħafna bit-TonTon ta' Jonathan Gambin, Xpresso ta' Sean Borg u Vivace ta 'Andrew Agius Delicata jippruvaw joħorġu minn fuq u jmexxu l-flotta. It-trio kien segwit mill-viċin min-Middle C. ta 'Jean Forcione. Tletin minuta fit-tellieqa, minkejja li kellu bidu tajjeb, il-progress ta' TonTon ġie mxekkel meta l-ħsara lid-dgħajsa rriżultat fl-irtirar tagħhom. Malli il-flotta daret il-fliegu ta'bejn Kemmuna u Għawdex, il-majjistral beda juri l-qawwa tiegħu fejn beda jilħaq qawwa ta'madwar 35 mil nawtiku fis-siegħa. Xpresso żammew il-vantaġġ tagħhom, anke meta l-kundizzjonijiet tat-temp raw numru ta 'dgħajjes jirtiraw fit-triq. Huma ġew segwiti minn Vivace, Jarhead – misjuq minn Emilie Gregory u Saul Vassallo, waqt li fil-klassi tal-Cruiser, Janissah ta' Mario Debono u Manana ta' Peter Ellul Vincenti komplew jissiltu fuq il-korsa. Il-ġirja tajba ta'Vivace ġiet fi tmiema meta mewġ qawwi ħdejn Filfla rriżulta fi ħsarat, u b'hekk l-ekwipaġġ ħa deċiżjoni li jirtira u jillimita l-possibbiltà ta 'aktar ħsara u jiżgura sigurtà lill-ekwipaġġ. Bid-dgħajjes kważi kollha rtirati, kienet tellieqa bejn Xpresso u l-ekwipaġġ żagħżugħ ta 'Jarhead. Jarhead, gawdew medda tajba. Bi tliet baħrin relattivament mingħajr esperjenza abbord, Gregory u Vassallo ħadu approċċ kawt li rahom mhux biss jispiċċaw it-tellieqa mingħajr ebda ksur iżda wkoll waħda miż-żewġ jottijiet fil-Klassi tagħhom li itemmu t-tellieqa. Fl-aħħar mill-aħħar kienet it-tellieqa ta'Xpresso. L-esperjenza tal-ekwipaġġ uriet kif ukoll id-determinazzjoni li jtemmu l-aħħar tellieqa tas-sena b'riżultat tajjeb. Ix-Xp44 kien fuq quddiem għall-parti l-kbira tat-tellieqa. Xpresso mhux biss spiċċa l-ewwel iżda wkoll ħa unuri ġenerali. "Kienet tellieqa iebsa u ta'sfida kontinwa. Kien hemm drabi meta rajna madwar 49 mil nawtiku fis-siegħa, allura wieħed jista' jimmaġina x-xogħol iebes biex wieħed seta jżżomm id-dgħajsa fuq il-korsa mingħajr inċidenti, iżda l-ekwipaġġ ħadem eċċezzjonalment tajjeb, u dan ntwera fir-riżultat "- Sean Borg, Skipper – Xpresso Fil-Klassi Cruiser, Manana ta' Peter Ellul Vincenti kienet l-ewwel jott li spiċċat, madankollu, Janissah ta' Mario Debono – parteċipant regolari fit-tlielaq tal-Club, rebħet l-ewwel avveniment tagħha fuq -ħin korrett. Meta kkummenta wara t-tellieqa, Debono spjega li din kienet waħda mill-iktar tlielaq diffiċli li ħa sehem fihom. It-temp kien agħar minn dak previst, bir-riħ jaqbeż l-40 mil nawtiku fis-siegħa u mbatt ta' madwar tliet metri, speċjalment fuq il-kosta tal-punent ta' Malta. Kien eżami ta'reżistenza għal dawk kollha li ħadu sehem. Debono faħħar ix-xogħol li l-ekwipaġġ tiegħu għamlu. Inċidentalment it-tifel ta 'Debono, Nicky Debono Drury kien ukoll qed ittellaq iżda fuq il-jott Jarhead. "Din it-tellieqa kienet eżempju perfett ta'wirja ta' determinazzjoni vera. Serje ta'ħsarat sfortunati kkawza l-irtirar ta' bosta dgħajjes, madankollu, wieħed verament irid jifraħ lil dawk kollha li jispiċċaw talli għelbu l-kundizzjonijiet iebsa sa l-aħħar nett" qal Peter Dimech, Uffiċjal tat-Tellieqa.